Vyf vrae wat ons altyd van elke teks vra - www.bybelkennis.co.za
Let us consider it certain and conclusively established that the soul can do without all things except the Word of God, and where this is not there is no help for the soul in anything else whatever (Martin Luther).
Ons lees die Bybel, maar dink ons werklik na oor wat in die teks staan? Probeer ons dieper grawe in die betekenis van die teks of is Bybellees 'n roetine taak wat ons so gou as moontlik moet afhandel? As ons werklik dieper kennis soek, is daar vyf vrae wat ons sal help. As voorbeeld gaan ons kyk na Jesus wat die verlamde man genees (Markus 2:1 – 12).
Wat leer die teks my van God?
As die Bybel God se openbaring van Homself in geskrewe vorm is, moet ons eerstens weet wat dit van Hom sê. Uit hierdie gedeelte kan ons sekerlik sê dat God sondes vergewe. Ons kan ook sê dat God 'n God van deernis is teenoor diegene wat seergekry het deur hulle sonde. Hy genees beide geestelik en fisies.
Wat leer die teks my oor die sondige mensdom?
Ons moet altyd onthou dat ons na die heerlike beeld van God gemaak is, maar dat daardie beeld deur sonde besoedel is. Hierdie gedeelte wys vir ons dat ons grootste behoefte nie fisiese genesing is nie, maar geestelike vergifnis. Dit leer ook vir ons dat diegene wat die godsdienstigste is dikwels die meeste oordeel. Die skrifgeleerdes en Fariseërs wys dit dwarsdeur die evangelies. Ons sien ook dat soms (nie altyd nie) fisiese siektes en sonde verband het met mekaar.
Hierdie is die kern van die hele Bybel. Ons moet vra wat die teks ons van die persoon, werk en onderrig van Jesus sê. Markus openbaar Jesus as God wat ons harte ken, ons sondes vergewe en ons siektes genees. Hy is die Seun van die mens wat die heerlike visie van Daniël 7:13 – 14 vervul – Hy het volle gesag in die hemel en op die aarde.
Watter waarhede is daar in hierdie gedeelte wat ek moet leer? Hier leer ons dat ons die bediening van die woord nodig het. God se woord in ons hart is wat ons nodig het om ons lewens te verander. Ons moet na Jesus, en na Hom alleen kom, vir vergifnis van sonde. God wil ook hê dat ons moet weet dat Jesus ons sondes kan vergewe, want Hy is God.
Wat wil God hê dat ek moet doen?
Hoe verander die teks die manier waarop ek lewe. God wil hê dat ons op ons geloof moet reageer. Hy wil ook hê dat ons Hom moet verheerlik vir alles wat Hy vir ons in Jesus doen. Aanbidding is die enigste toepaslike reaksie op die werk van God in die lewe, dood en opstanding van sy Seun, Jesus Christus.